Ühtaegu rääkimisega leiutasid varased inimesed kahtlemata ka valetamise. Laps õpib enne tegelikkuse esitamist selgeks hoopis enda kasuks  valetamise. See tuleb talle andestada, kuni ta veel ei teagi tegelikkust. Võib-olla ongi kõne funktsioon tõde edastada hoopis sekundaarne, tekkinud ja arenenud valetamisest hiljem. Hominiidide sotsiaalne kontroll oli olemuselt tõeotsing, mis pidi tekkima reaktsioonina valetamisele, mis tekkis enne tõerääkimist. Kui siin mingigi tõetera on, siis said juba ürginimesed üksteiselt petta ja lollimatel kujunes nõnda ekslik maailmapilt ehk võõrandmine tõelisusest.